Tovaroznalectvo - hodnotenie
Škola:
Téma: Zmyslové subjektívne hodnotenie potravinárskeho výrobku a jeho obalu
Meno:
Trieda:
Šk. rok:
Téma:
Zmyslové subjektívne hodnotenie potravinárskeho výrobku a jeho obalu
Uloha:
Vybrať si potravinársky výrobok a subjektívne zhodnotiť jeho obal a niektoré základné vlastnosti, resp. vhodnosť vlastností výrobku.
Vypracovanie:
1. Výber výrobku:
Z množstva potravinárskych výrobkov, ktoré nám dnes ponúkajú rôzne obchodné reťazce som si vybrala mliekarenský výrobok "Acidko". Ide o zakysané mlieko s probiotickou kultúrou.
2. Obal výrobku:
Daný výrobok je zabalený do fľašky vyrobenej z PVC, vrátane uzáveru a etikety. Myslím, že pri správnom zaobchádzaní s výrobkom je obal vhodný, pri zakúpení čistý a prakticky neporušiteľný, dôležité je však správne zaobchádzanie s obalom výrobku.
Označenie:
Na výrobku je jasne a zreteľne vyznačený výrobca – Mliekareň Rajo, názov – Acidko, hmotnosť výrobku – 950g Samotný obal neobsahuje údaj o cene, ktorý bol uvedený v nemenovanej predajni na regále ako cenovka. Udaj o spotrebnej lehote je vyznačený na uzávere. Číslo technologickej normy, podľa ktorej je tovar vyrobený: SK017ES je uvedený taktiež na obale spoločne s podmienkami pre skladovanie a popisnými vlastnosťami (napr. obsah tukov, bielkovín a sacharidov..)
Vzhľad a farba výroku:
Keďže ide o mliekarenský výrobok, rozlišujeme ho podľa obsahu tuku, ja som hodnotila polotučné(do 1,5%tuku) zakysané mlieko, jeho obal bol farebne od ostaných druhov odlíšený modrou farbou etikety. Po otvorení zodpovedal vlastnostiam uvedeným na obale. Jeho farba bola biela.
Konzistencia:
Mlieko je tekutina a zakysané mlieko je taktiež tekutina ale hustejšej konzistencie, daný výrobok zodpovedal charakteristikám kyslého mlieka.
Vôňa: Bola charakteristická bez cudzích pachov.
Chuť: Pri hodnotení som nepozorovala žiadne vedľajšie príchute. Daná chuť bola čistá bez cudzích príchutí, charakteristických pre daný výrobok (mierne kyselkavá s mliečnym podtónom)
Záver:
Hodnotenie výrobkov všeobecne môžeme roztriediť na objektívne, resp. všeobecne platné (vyžaduje laboratórium) a subjektívne, teda osobné podľa požiadaviek spotrebiteľa.
Ja som hodnotila subjektívnou metódou výrobok, ktorý je podľa mňa vyhovujúci kritériám hodnotenia. S výrobkom som spokojná, uspokojuje moje potreby, čo je predpokladom k ďalšiemu používaniu. Ak by som však mala navrhnúť niečo, čo by úroveň výrobku vylepšilo, bola by to čitateľnosť malých a niekedy veľmi potrebných údajov na etikete a taktiež údaj o cene, ktorý tu nie je uvedený .Celkový záver však hodnotím ako veľmi dobrý, vyhovujúci kritériám.